**KLASA: 021-05/19-01/0019**

# Z A P I S N I K

sa 21. sjednice Općinskog vijeća Općine Krapinske Toplice održane dana 10.10.2019.g. u prostorijama Općine Krapinske Toplice s početkom u 18,00 sati.

**Nazočni članovi:** Zvonko Očić, predsjednik Općinskog vijeća, Ivan Kolar, Josip Martinec, Sanja Golubić, Margareta Leskovar, Nada Hršak, Karmelita Pavliša, Željko Kapelac, Franjo Barić, Davorka Šturman (sjednici pristupila u 18.21 sati) i Slavko Gradiški (pristupio sjednici u 18.51 sati), – članovi.

**Odsutni:** Gordana Jureković, Slavko Žnidarić, Antun Zupanc i Vesna Dragčević (opravdano).

**Nazočni i:** Ernest Svažić, općinski načelnik, Divna Hršak-Makek, pročelnica, Mirjana Brezak, dipl.oec., viši stručni suradnik za proračun i financije, Nadica Majsec-Kobaš, ravnateljica Općinske knjižnice Krapinske Toplice, Katica Cerovec, ravnateljica Dječjeg vrtića „Maslačak“ i Vladimir Huzak, zamjenik općinskog načelnika.

Na početku sjednice predsjednik Općinskog vijeća Zvonko Očić, utvrđuje da je sjednici nazočno devet (9) vijećnika, što je većina od ukupnog broja vijećnika (15), te Vijeće može donijeti pravovaljane odluke. Nakon toga daje na razmatranje prijedlog dnevnog reda koji je dostavljen u materijalima.

Općinsko vijeće jednoglasno je prihvatilo prijedlog i utvrdilo sljedeći

### D n e v n i r e d

# Verifikacija zapisnika sa 18. sjednice Općinskog vijeća održane dana 15.07.2019.g., Zapisnika s 19. sjednice Općinskog vijeća održane 24.07.2019.g. i 20. sjednice Općinskog vijeća održane 10.09.2019.g.;

# EKO FLOR PLUS d.o.o. – prijedlog novog cjenika za obavljanje javne usluge prikupljanja, odvoza i zbrinjavanja komunalnog otpada;

# Općinska knjižnica Krapinske Toplice:

* 1. Odluka o izvršenju Financijskog plana za razdoblje 01.01. do 30.06.2019.g.;
	2. Prijedlog prve izmjene Financijskog plana za 2019.g.;

# Dječji vrtić „Maslačak“ – Odluka o izvršenju Financijskog plana za razdoblje 01.01. do 30.06.2019.g.;

# Odluka o prvoj preraspodjeli sredstava u Proračunu Općine Krapinske Toplice za 2019.g.;

# Općinski načelnik – polugodišnje izvješće o radu za razdoblje 01.01. do 30.06.2019.g.;

# Izvještaj o polugodišnjem izvršenju Proračuna Općine Krapinske Toplice za 2019.g.;

7.1. Prijedlog Odluke o polugodišnjem izvršenju Proračuna Općine Krapinske Toplice za 2019.g.;

7.2. Polugodišnji izvještaj o izvršenju Plana razvojnih programa za 2019.g.;

7.3. Izvješće o zaduživanju za razdoblje od 01.01. do 30.06.2019.g.;

7.4. Izvješće o korištenju sredstava proračunske zalihe za razdoblje 01.01. do 30.06.2019.g.;

# Druga izmjena Proračuna Općine Krapinske Toplice za 2019.g.;

8.1. Prijedlog Odluke o drugoj izmjeni Proračuna Općine Krapinske Toplice za 2019.g.;

8.2. Prijedlog druge izmjene Plana razvojnih programa za 2019.g.;

8.3. Prijedlog druge izmjene Programa građenja komunalne infrastrukture za 2019.g.;

8.4. Prijedlog druge izmjene Programa održavanja komunalne infrastrukture za 2019.g.;

8.5. Prijedlog prve izmjene Programa javnih potreba u kulturi za 2019.g.;

# Prijedlog Odluke o izmjeni Odluke o raspoređivanju sredstava za financiranje političkih stranaka zastupljenih u Općinskom vijeću Općine Krapinske Toplice za 2019.g.;

# Prijedlog Odluke o uključivanju Općine Krapinske Toplice u subvencioniranje troškova preoblikovanja statusa malih iznajmljivača u male hotelijere i troškova kamata malih hotelijera;

# Prijedlog Odluke o utvrđivanju svojstva nerazvrstane ceste – javnog dobra u općoj uporabi;

# Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu Općine Krapinske Toplice;

# Vijećnička pitanja.

**Točka 1**

**Verifikacija zapisnika sa 18. sjednice Općinskog vijeća održane dana 15.07.2019.g., Zapisnika s 19. sjednice Općinskog vijeća održane 24.07.2019.g. i 20. sjednice Općinskog vijeća održane 10.09.2019.g.**

**Zvonko Očić**, predsjednik Općinskog vijeća, daje na prihvaćanje zapisnik s 18. sjednice Općinskog vijeća održane 15.07.2019.g., zapisnik s 19. sjednice Općinskog vijeća održane 24.07.2019.g. i zapisnik s 20. sjednice Općinskog vijeća održane 10.09.2019.g. te pita ima li kakvih primjedaba, dopuna ili izmjena što se tiče zapisnika.

Budući da nije bilo primjedaba, dopuna ili izmjena, predsjednik Općinskog vijeća daje na verifikaciju zapisnik s 18., 19. i 20. sjednice.

Općinsko vijeće jednoglasno je prihvatilo prijedloge, te donijelo sljedeći

**Z A K LJ U Č A K**

 Usvaja se zapisnik sa 18. sjednice Općinskog vijeća Općine Krapinske Toplice održane dana 15.07.2019.g., zapisnik sa 19. sjednice Općinskog vijeća održane dana 24.07.2019.g. i zapisnik sa 20. sjednice održane dana 10.09.2019.g.

**Točka 2**

**EKO FLOR PLUS d.o.o. – prijedlog novog cjenika za obavljanje javne usluge prikupljanja, odvoza i zbrinjavanja komunalnog otpada.**

Nakon izlaganja izvjestitelja predlagatelja o prijedlogu, mišljenja radnog tijela, provedene rasprave i glasovanja, predsjednik Općinskog vijeća utvrđuje da je Općinsko vijeće jednoglasno donijelo sljedeću

**O D L U K U**

 1.Daje se suglasnost za primjenu novog cjenika tvrtke EKO FLOR PLUS d.o.o za obavljanje javne usluge prikupljanja, odvoza i zbrinjavanja miješanog komunalnog otpada i biorazgradivog komunalnog otpada sa područja Općine Krapinske Toplice , u tekstu koji je sastavni dio ovog Zaključka.

2.Suglasnost na primjenu cjenika izdati će se sukladno odredbama Zakona o održivom gospodarenju otpadom ( NN br. 94/13, 73/17 i 14/19).

**Točka 3**

**Općinska knjižnica Krapinske Toplice:**

**3.1. Odluka o izvršenju Financijskog plana za razdoblje 01.01. do 30.06.2019.g.;**

**3.2. Prijedlog prve izmjene Financijskog plana za 2019.g.**

Nakon izlaganja izvjestitelja predlagatelja o cjelokupnoj točki 3. dnevnog reda, mišljenja radnog tijela, provedene rasprave i glasovanja za svaku podtočku pojedinačno, predsjednik Općinskog vijeća utvrđuje da je Općinsko vijeće jednoglasno donijelo sljedeće akte.

**Z A K LJ U Č A K**

Prihvaća Izvješće Općinske knjižnice Krapinske Toplice o izvršenju Financijskog plana za razdoblje 01.01. do 30.06.2019.g. i Izvješće o radu, u tekstu koji čini sastavni dio ovog Zaključka.

**Z A K LJ U Č A K**

1.Odobrava se povećanje sredstava u Proračunu Općine Krapinske Toplice za 2019.g. za redovnu djelatnost Općinske knjižnice Krapinske Toplice u iznosu od 29.000,00 kuna, na stavci rashodi za zaposlene.

2.Daje se suglasnost Općinskoj knjižnici Krapinske Toplice na prijedlog prve izmjene Financijskog plana za 2019.g. sukladno točki 1. ovog Zaključka.

**Točka 4**

**Dječji vrtić „Maslačak“ – Odluka o izvršenju Financijskog plana za razdoblje 01.01. do 30.06.2019.g.**

Nakon izlaganja izvjestitelja predlagatelja o prijedlogu, mišljenja radnog tijela, provedene rasprave

predsjednik Općinskog vijeća prije glasovanja o točki 4. dnevnog reda utvrđuje da je sjednici nazočno 10 vijećnika jer je istoj pristupila vijećnica Davorka Šturman u 18.21 sati. Nakon provedenog glasovanja, predsjednik Općinskog vijeća utvrđuje da je Općinsko vijeće jednoglasno donijelo sljedeći

**Z A K LJ U Č A K**

Prihvaća Izvješće Dječjeg vrtića Maslačak Krapinske Toplice o izvršenju Financijskog plana za razdoblje 01.01. do 30.06.2019.g. u tekstu koji čini sastavni dio ovog Zaključka.

**Točka 5**

**Odluka o prvoj preraspodjeli sredstava u Proračunu Općine Krapinske Toplice za 2019.g.**

Nakon izlaganja izvjestitelja o Odluci, mišljenja radnog tijela, provedene rasprave i glasovanja, predsjednik Općinskog vijeća utvrđuje da je Općinsko vijeće jednoglasno donijelo sljedeći

## Z A K LJ U Č A K

 Prihvaća se Izvješće Općinskog načelnika o prvoj preraspodjeli sredstava planiranih u Proračunu Općine Krapinske Toplice za 2019.g., u tekstu koji čini sastavni dio ovog Zaključka.

**Točka 6**

**Općinski načelnik – polugodišnje izvješće o radu za razdoblje 01.01. do 30.06.2019.g.**

Nakon izlaganja izvjestitelja o Izvješću, mišljenja radnog tijela, provedene rasprave i glasovanja, predsjednik Općinskog vijeća utvrđuje da je Općinsko vijeće jednoglasno donijelo sljedeći

## Z A K LJ U Č A K

 Prihvaća se Izvješće Općinskog načelnika o radu za razdoblje 01.01. do 30.06.2019.g. u tekstu koji čini sastavni dio ovog Zaključka.

**Točka 7**

# Izvještaj o polugodišnjem izvršenju Proračuna Općine Krapinske Toplice za 2019.g.;

**7.1. Prijedlog Odluke o polugodišnjem izvršenju Proračuna Općine Krapinske Toplice za 2019.g.;**

**7.2. Polugodišnji izvještaj o izvršenju Plana razvojnih programa za 2019.g.;**

**7.3. Izvješće o zaduživanju za razdoblje od 01.01. do 30.06.2019.g.;**

**7.4. Izvješće o korištenju sredstava proračunske zalihe za razdoblje 01.01. do 30.06.2019.g.**

Nakon izlaganja izvjestitelja predlagatelja o cjelokupnoj točki 7. dnevnog reda, mišljenja radnog tijela, provedene rasprave i glasovanja za svaku podtočku pojedinačno, predsjednik Općinskog vijeća utvrđuje da je Općinsko vijeće donijelo sljedeće akte.

Općinsko vijeće jednoglasno je donijelo

**Odluku o polugodišnjem izvršenju Proračuna Općine Krapinske Toplice za 2019.g.**

Općinsko vijeće jednoglasno je donijelo

**Polugodišnji izvještaj o izvršenju Plana razvojnih programa za 2019.g.**

Općinsko vijeće jednoglasno je donijelo sljedeći

**Z A K LJ U Č A K**

Prihvaća se Izvješće općinskog načelnika o zaduživanju Općine Krapinske Toplice na domaćem i stranom tržištu, sa stanjem obveza za kredite i zajmove na dan 30.06.2019.g.

1.Ugovor o dugoročnom kreditu za izgradnju Dječjeg vrtića „Maslačak“ Krapinske Toplice sklopljen sa Zagrebačkom bankom d.d. na iznos od 10.000.000,00 kuna dana 03.11.2011.g. s rokom otplate 10 godina.

2.Do 30.06.2019.g. otplaćeno je 4.220.931,73 kuna.

3.Stanje kredita na dan 30.06.2019.g. iznosi 5.779.068,27 kuna

Općinsko vijeće jednoglasno je donijelo sljedeći

**Z A K LJ U Č A K**

1.Prihvaća se Izvješće općinskog načelnika o korištenju sredstava proračunske zalihe za razdoblje od 01.01.2019.-30.06.2019.g. u tekstu koji čini sastavni dio ovog Zaključka.

2.Utvrđuje se da su za razdoblje od 01.01.-30.06.2019.g. iz proračunske zalihe utrošena sredstva u iznosu od 22.016,50 kuna.

**Točka 8**

# Druga izmjena Proračuna Općine Krapinske Toplice za 2019.g.

**8.1. Prijedlog Odluke o drugoj izmjeni Proračuna Općine Krapinske Toplice za 2019.g.;**

**8.2. Prijedlog druge izmjene Plana razvojnih programa za 2019.g.;**

**8.3. Prijedlog druge izmjene Programa građenja komunalne infrastrukture za 2019.g.;**

**8.4. Prijedlog druge izmjene Programa održavanja komunalne infrastrukture za 2019.g.;**

**8.5. Prijedlog prve izmjene Programa javnih potreba u kulturi za 2019.g.**

Nakon izlaganja izvjestitelja predlagatelja o cjelokupnoj točki 8. dnevnog reda, mišljenja radnog tijela, provedene rasprave i glasovanja za svaku podtočku pojedinačno, predsjednik Općinskog vijeća utvrđuje da je Općinsko vijeće donijelo sljedeće akte.

Općinsko vijeće jednoglasno je donijelo

**Odluku o drugoj izmjeni Proračuna Općine Krapinske Toplice za 2019.g.**

Općinsko vijeće jednoglasno je donijelo

**Drugu izmjenu Plana razvojnih programa za 2019.g.**

Općinsko vijeće jednoglasno je donijelo

**Drugu izmjenu Programa građenja komunalne infrastrukture za 2019.g.**

Općinsko vijeće jednoglasno je donijelo

**Drugu izmjenu Programa održavanja komunalne infrastrukture za 2019.g.**

Općinsko vijeće jednoglasno je donijelo

**Prvu izmjenu Programa javnih potreba u kulturi za 2019.g.**

**Točka 9**

**Prijedlog Odluke o izmjeni Odluke o raspoređivanju sredstava za financiranje političkih stranaka zastupljenih u Općinskom vijeću Općine Krapinske Toplice za 2019.g.**

Nakon izlaganja izvjestitelja predlagatelja o prijedlogu, mišljenja radnog tijela, provedene rasprave i glasovanja, predsjednik Općinskog vijeća utvrđuje da je Općinsko vijeće jednoglasno donijelo sljedeću

**Odluku o izmjeni Odluke o raspoređivanju sredstava za financiranje političkih stranaka zastupljenih u Općinskom vijeću Općine Krapinske Toplice za 2019.g.**

**Točka 10**

**Prijedlog Odluke o uključivanju Općine Krapinske Toplice u subvencioniranje troškova preoblikovanja statusa malih iznajmljivača u male hotelijere i troškova kamata malih hotelijera.**

Nakon mišljenja radnih tijela, predsjednik Općinskog vijeća utvrđuje da je na prijedlog Odluke podnijet amandman te se nakon provedene rasprave prvo glasovalo o podnijetom amandmanu, a zatim o prijedlogu Odluke.

Općinsko vijeće jednoglasno je prihvatilo amandman na prijedlog Odluke koji je podnio općinski načelnik.

Općinsko vijeće jednoglasno je prihvatilo prijedlog te donijelo sljedeće akte.

**Z A K LJ U Č A K**

 Prihvaća se amandman Općinskog načelnika na prijedlog Odluke o uključivanju Općine Krapinske Toplice u subvencioniranje troškova preoblikovanja statusa malih iznajmljivača u male hotelijere i troškova kamata malih hotelijera, u tekstu koji glasi:

„2.U smislu odredbi ove Odluke pod statusom malog hotelijera podrazumijeva se pravna osoba registrirana za ugostiteljske usluge sa odgovarajućom kategorizacijom Ministarstva turizma i smještajnim kapacitetima do 50 soba.“

**Odluku o uključivanju Općine Krapinske Toplice u subvencioniranje troškova preoblikovanja statusa malih iznajmljivača u male hotelijere i troškova kamata malih hotelijera.**

**Točka 11**

**Prijedlog Odluke o utvrđivanju svojstva nerazvrstane ceste – javnog dobra u općoj uporabi.**

Nakon izlaganja izvjestitelja predlagatelja o prijedlogu, mišljenja radnog tijela, provedene rasprave i glasovanja, predsjednik Općinskog vijeća utvrđuje da je Općinsko vijeće jednoglasno donijelo

**Odluku o utvrđivanju svojstva nerazvrstane ceste – javnog dobra u općoj uporabi.**

Prije prelaska na 12. točku dnevnog reda predsjednik Općinskog vijeća utvrđuje da je sjednici nazočno 11 vijećnika jer je istoj pristupio vijećnik Slavko Gradiški u 18.51 sat.

**Točka 12**

**Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu Općine Krapinske Toplice.**

Nakon izlaganja izvjestitelja o Izvješću, mišljenja radnog tijela, provedene rasprave i glasovanja, predsjednik Općinskog vijeća utvrđuje da je Općinsko vijeće jednoglasno donijelo sljedeći

**Z A K LJ U Č A K**

1.Prihvaća se Izvješće Državnog ureda za reviziju, Područni ured Varaždin o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave, KLASA: 041-01/18-01/84, URBROJ: 613-07-19-70 od 17.07.2019.g.

 2. Daje se suglasnost na Plan provedbe naloga i preporuka, te se ovlašćuje Općinski načelnik na poduzimanje neophodnih radnji u svrhu provedbe Plana.

**Točka 13**

**Vijećnička pitanja.**

**Željko Kapelac** postavlja pitanje u svezi puta u Klokovcu, odnosno ukidanja javnog dobra na istom, jer taj put ide i preko Kosteljine, a na tom dijelu nije ukinuto javno dobro pa je uputio osobe koji su vlasnici da se za zahtjevom jave u Općinu. Dalje iznosi da tamo ima čestica koja su podijeljena na pet dijelova, a ljudi kažu da o toj parcelaciji nemaju nikakvih rješenja te ne zna na koji način koriste te čestice.

**Ernest Svažić**, općinski načelnik, odgovara neka se jave sa zahtjevom u Općinu.

**Nada Hršak** iznosi da jedan dio osoba ima put s ceste, a jedan dio ima put uz potok te smatra da nema problema u svezi s putom za korištenje tih čestica.

**Slavko Gradiški** iznosi da put koji je ukinut na Čermakovoj parceli je katastarski ucrtan i on je jedini postojeći put dok ovog uz Kostelji nema, on ne postoji i to je služni put koji su ljudi koristili i nije ucrtan u katastru. Dalje iznosi da je Čermakovo, ako je to on sada kupio, sve do Kosteljine i on može staviti ogradu odmah iza mosta i ne može se dalje prolaziti. Dalje iznosi da se ukinuo put po Čermakovoj parceli, a nije se ukinuo jedan dio puta koji je u vlasništvu njegovih roditelja, te smatra da je to trebalo sve ukinuti.

**Divna Hršak-Makek** navodi ispravak netočnog navoda jer g. Čermak ne može postaviti nikakvu ogradu jer je samo ukinuto javno dobro, a zemljište je i dalje u vlasništvu Općine Krapinske Toplice.

**Slavko Gradiški** postavlja pitanje o čemu govori, o kojem javnom dobru i o kojoj parceli.

**Divna Hršak-Makek** odgovara da govori o parceli za koju je na prošloj sjednici Općinsko vijeće donijelo odluku o ukidanju svojstva javnog dobra i ističe da se ta parcela prenaša u vlasništvo Općine, a ne u vlasništvo g. Čermaka.

**Slavko Gradiški** postavlja pitanje da li se govori o putu ili cijeloj parceli.

**Divna Hršak-Makek** odgovara da govori o putu.

**Slavko Gradiški** ističe da puta više nema da je on u katastru izbrisan.

**Ernest Svažić**, općinski načelnik, ističe da je potrebno razdijeliti dvije stvari, a to je ukidanje statusa javnog dobra odnosno puta te napominje da je to učinjeno, a drugo je rješavanje imovinsko-pravnih odnosa koji će se rješavati kada se napravi parcelacijski elaborat koji će biti prezentiran Općinskom vijeću na usvajanje ili ne usvajanje i tada će se tek riješiti imovinsko-pravni odnosi. Dalje ističe da je sada tek stvorena predispozicija da oni svoj poduzetnički projekt idu razviti. Što se tiče izlaganja vijećnika Željka Kapelca umoljava istog da osobe koje su mu se obratile uputi s njihovim prijedlogom da se obrate Općini.

**Karmelita Pavliša** upućuje molbu Općinskom vijeću da uvaže molbu Mjesnog odbora Gregurovec i Maturovec vezano na javnu rasvjetu od Vrtnjakovca do Maturovca jer na tom potezu nema nikakve rasvjete, a vrlo velik broj ljudi tuda prolazi. Zatim postavlja pitanje koliko košta sanacija klizišta u Zagrebačkoj ulici.

**Ernest Svažić**, općinski načelnik, odgovara da oko 700.000,00 kuna.

**Karmelita Pavliša** postavlja pitanja da li i jedna i druga, odnosno i gornja i donja.

**Ernest Svažić**, općinski načelnik, odgovara da samo ona donja na početku Zagrebačke ulice.

**Zvonko Očić**, predsjednik Općinskog vijeća, odgovara da gornja nije u ingerenciji Općine odnosno Županije već je u ingerenciji vlasnika objekta.

**Karmelita Pavliša** postavlja pitanje da li se u cjelokupnoj investiciji sanira i gornja ili ne.

**Ernest Svažić**, općinski načelnik, odgovara da sanacija škarpe ide uz županijsku cestu na početku Zagrebačke ulice i mora provjeriti podatak, ali misli da je to investicija od 700.000,00 kuna. Dalje iznosi da će u okviru programa sanacije Zagrebačke ulice biti napravljena škarpa nasuprot Osnovne škole i jedan potporni zid prije stambene zgrade na Štumpavici.

**Karmelita Pavliša** traži odgovor od općinskog načelnika da li će joj izaći u susret u svezi molbe za javnu rasvjetu.

**Ernest Svažić**, općinski načelnik, odgovara da će to biti dio programa za iduću godinu, na što **Karmelita Pavliša** ponovno upućuje molbu da se to uvrsti u program, a **Ernest Svažić**, općinski načelnik, odgovara da ga vijećnica Pavliša na to podsjeti za tri tjedna.

**Zvonko Očić**, predsjednik Općinskog vijeća, odgovara da je to u ingerenciji mjesnog odbora koji je to stavio u plan i program.

**Ivan Kolar** traži izvješće o pripremnim radovima vezanim za vatrogasni dom.

**Vladimir Huzak**, zamjenik općinskog načelnika, iznosi da je DVD Krapinske Toplice prošao na natječaju mjere 7.4.1. ruralni razvoj i društveni život te je dobiveno rješenje da će novi vatrogasni dom biti sufinanciran u iznosu od 90%. Dalje iznosi da je projektantska cijena 8.700.000,00 kuna, a u rješenju piše da će se sufinancirati iznos od 7.412.000,00 kuna. Ističe da se sada čeka poziv na potpisivanje ugovora, a nakon potpisivanja ugovora pričekati će se izrada izvedbenog projekta i nakon toga slijedi natječaj za izbor izvršitelja radova. Iznosi kako se nada da će ugovor s izvođačem radova biti potpisan u trećem ili četvrtom mjesecu iduće godine te smatra da bi se početkom 2021.g. vatrogasci mogli seliti na novu adresu.

**Ernest Svažić**, općinski načelnik, iznosi kako je sretan u svezi s izdanim rješenjem, a isto tako jer je to dokaz pametnog planiranja aktivnosti i dobro napravljenog projekta. Dalje iznosi da su on, predsjednik vijeća i njegov zamjenik dobro dokazali opravdanost tog projekta i nije bilo druge mogućnosti nego da ocjenjivačko tijelo donese pozitivno rješenje.

**Josip Martinec** postavlja pitanje u svezi s izgradnjom sportske dvorane odnosno u kojoj je to fazi.

**Ernest Svažić**, općinski načelnik, odgovara da se uskoro očekuje izdavanje građevinske dozvole i da je Općina preuzete obveze iz sporazuma izvršila odnosno riješila je stambeno pitanje nastavnice koja je stanovala u stanu u školi, a dječji vrtić je već odavno preseljen na novu lokaciju.

**Ivan Kolar** postavlja pitanje koliko još treba čekati do potpisivanja ugovora za opremanje društvenih domova s obzirom da se prošlo na natječaju, kako bi se moglo krenuti u realizaciju projekta.

**Ernest Svažić**, općinski načelnik, odgovara da svako malo postavlja to pitanje i najavljeno je da bi to uskoro moglo biti, ali na žalost uvijek je odgovor da se te službe slabo kapacitirane i da ne stignu sve pripremiti.

**Zvonko Očić**, predsjednik Općinskog vijeća, postavlja pitanje koliki je iznos odobrenih sredstava.

**Ernest Svažić**, općinski načelnik, odgovara 240.000,00 kuna.

**Zvonko Očić**, predsjednik Općinskog vijeća, postavlja pitanje kako napreduju radovi na asfaltiranju cesta i da li će radovi biti izvedeni u ovoj godini.

**Ernest Svažić**, općinski načelnik, odgovara da nije zadovoljan s tempom izvođenja radova te će dodatno komunicirati s nadzorom da se izvođača ubrza s radovima iako smatra da je kod svih radova prioritet kvaliteta, ali i nekakav razuman rok izvođenja istih.

Budući da se nitko više nije javio za riječ **Zvonko Očić**, predsjednik Općinskog vijeća, zaključuje sjednicu u 19.16 sati.

 **Zabilježila: Predsjednik Općinskog vijeća**

**Anita Besednik Zvonko Očić, prof.**